**Sébastien Bourdais** (født 28. februar 1979 i Le Mans) er en fransk fører som har kjørt for Scuderia Toro Rosso. Før han startet som fører i formel 1 vant Bourdais Champ Car-serien i USA fire år på rad, fra 2004 til 2007.

Bourdais har deltatt fire ganger i 24-timersløpet på Le Mans, som kjøres årlig i hjembyen. Det beste resultatet fikk han i 2007, da han endte på andreplass.

Champ Car
---------

I likhet med blant andre Juan Pablo Montoya gikk Bourdais fra F3000 til Champ Car i USA, hvor han kjørte CART World Series 2003 for Newman/Haas Racing. I debutløpet i St. Petersburg, Florida hvor han til slutt endte på 11.-plass, ble han den første nykommeren siden Nigel Mansell som tok pole position i sitt første løp. Den første seieren kom på Brands Hatch, allerede i hans 4. løp.
Etter ytterligere 2 seiere (Lausitzring og Cleveland) endte han med tittelen «Rookie of the year» og en 4.-plass i mesterskapet.

Bourdais tok sin første Champ Car-tittel i 2004 etter 8 seiere og pallplasseringer i totalt 10 av 14 løp. Han slo lagkameraten Bruno Junqueira med 28 poeng og kvalifiserte blant de 3 beste i samtlige løp.

Han forsvarte tittelen i 2005 med 6 seire på 13 løp. Han kjørte også sitt første Indianapolis 500, hvor han kom på 12.-plass.

I 2006 ble Bourdais den første føreren siden Ted Horn (1948) som vant Champ Car 3 år på rad. Det klarte han ved å vinne 7 av 14 løp, og ta pallplasseringer i ytterligere 4.

Et foreløpig punktum for Bourdais' Champ Car karriere ble satt i 2007 med nok et mesterskap, hans 4. på rad.

Formel 1
--------

Allerede i 2002 testet Bourdais for både Arrows og Renault F1, men Arrows var på konkursens rand og Renault valgte å signere Franck Montagny.

### Scuderia Toro Rosso

Etter flere tester i 2006 og 2007annonserte Toro Rosso 10. august 2007 at Bourdais ville erstatte Vitantonio Liuzzi fra og med 2008-sesongen.

Bourdais debuterte i Australias Grand Prix den 16. mars 2008, Han kjørte seg opp fra 17. til 4.-plass, men et motorhavari 3 runder før målgang tvang ham til å bryte. Han ble klassifisert på 8.-plass etter å ha fullført over 90% av løpet, og rykket senere opp til 7. etter at Rubens Barrichello ble disket, og tok dermed 2 poeng i sitt første Formel 1 løp. Han kopierte denne plasseringen i Belgia og endte med 4 poeng i sin debutsesong i Formel 1.

Resultater
----------

### Fullstendige Formel 1-resultater

(Forklaring) (Resultater i uthevet skrift indikerer **pole position**, resultater i kursiv indikerer *raskeste runde*)

| År | Team | Chassis | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Plass | Poeng |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008 | ScuderiaToro Rosso | Toro RossoSTR2B | Ferrari056 2,4 V8 | AUS7 | MALRet | BHR15 | ESPRet | TURRet |  |  |  |  |  |  |  |  |  |  |  |  |  | **17.** | **4** |
| Toro RossoSTR3 |  |  |  |  |  | MONRet | CAN13 | FRA17 | GBR11 | GER12 | HUN18 | EUR10 | BEL7 | ITA18 | SIN12 | JPN10 | CHN13 | BRA14 |
| 2009 | ScuderiaToro Rosso | Toro RossoSTR4 | Ferrari056 2,4 V8 | AUS8 | MAL10 | CHN11 | BHR13 | ESPRet | MON8 | TUR18 | GBRRet | GERRet | HUN  | EUR  | BEL  | ITA  | SIN  | JPN  | BRA  | ABU  |  | **19.** | **2** |

### Fullstendige resultater fra 24-timersløpet på Le Mans

| År | Team | Bil | Teamkolleger | Plassering | Årsak til brutt løp |
| --- | --- | --- | --- | --- | --- |
| 1999 | Frankrikes flagg Larbre Compétition | Porsche 911 GT2 | Frankrikes flagg Jean-Pierre JarierFrankrikes flagg Pierre de Thoisy | DNF | Motorhavari |
| 2000 | Frankrikes flagg Pescarolo Sport | Courage C52 | Frankrikes flagg Olivier GrouillardFrankrikes flagg Emmanuel Clérico | 4. |  |
| 2001 | Frankrikes flagg Pescarolo Sport | Courage C60 | Frankrikes flagg Jean-Christophe BoullionFrankrikes flagg Laurent Redon | 13. |  |
| 2002 | Frankrikes flagg Pescarolo Sport | Courage C60 | Frankrikes flagg Jean-Christophe BoullionFrankrikes flagg Franck Lagorce | 10. |  |
| 2004 | Frankrikes flagg Pescarolo Sport | Courage C60 | Frankrikes flagg Emmanuel CollardFrankrikes flagg Nicolas Minassian | DNF | Motorhavari |
| 2007 | Frankrikes flagg Team Peugeot Total | Peugeot 908 HDi FAP | Frankrikes flagg Stéphane SarrazinPortugals flagg Pedro Lamy | 2. |  |
| 2009 | Frankrikes flagg Team Peugeot Total | Peugeot 908 HDi FAP | Frankrikes flagg Stéphane SarrazinFrankrikes flagg Franck Montagny | 2. |  |
| 2010 | Frankrikes flagg Team Peugeot Total | Peugeot 908 HDi FAP | Frankrikes flagg Simon PagenaudPortugals flagg Pedro Lamy | DNF | Hjuloppheng |
| 2011 | Frankrikes flagg Team Peugeot Total | Peugeot 908 | Frankrikes flagg Simon PagenaudPortugals flagg Pedro Lamy | 2. |  |
| 2012 | Frankrikes flagg Pescarolo Team | Dome S102.5 | Japans flagg Seiji AraFrankrikes flagg Nicolas Minassian | NC |  |

Referanser
----------

1. ↑   Driver Database[Hentet fra Wikidata]
2. ↑  The Official Formula 1 Website Arkivert 19. desember 2007 hos Wayback Machine.
3. 1 2  «Who's Who: Sebastien Bourdais». F1Fanatic.co.uk. 2007. Besøkt 4. november 2008.
4. ↑  «Bourdais replaces Liuzzi for 2008». F1Fanatic.co.uk. 10. august 2007. Besøkt 4. november 2007.

Eksterne lenker
---------------

* (fr) Offisielt nettsted Rediger på Wikidata

* (en) Sébastien Bourdais – kategori av bilder, video eller lyd på Commons Rediger på Wikidata

* (en) Sébastien Bourdais – galleri av bilder, video eller lyd på Commons Rediger på Wikidata
* (de) Sébastien Bourdais – Munzinger Sportsarchiv Rediger på Wikidata

* (en) Sébastien Bourdais – racing-reference.info Rediger på Wikidata

* (en) Sébastien Bourdais – Driver Database Rediger på Wikidata

* (en) Sébastien Bourdais – eWRC-results.com Rediger på Wikidata

  

Portal: Formel 1

|  |  |
| --- | --- |
| Oppslagsverk/autoritetsdata | Prabook **·** Munzinger (sport)
 |